CELEX: 62018TN0674
Language: da
Date: 2018-11-14 00:00:00
Title: Sag T-674/18: Sag anlagt den 14. november 2018 — Vattenfall Europe Nuclear Energy mod Kommissionen

21.1.2019   
            
            
               DA
            
            
               Den Europæiske Unions Tidende
            
            
               C 25/51
            
         
      Sag anlagt den 14. november 2018 — Vattenfall Europe Nuclear Energy mod Kommissionen
      (Sag T-674/18)
      (2019/C 25/66)
      Processprog: tysk
      
         Parter
      
      
         Sagsøger: Vattenfall Europe Nuclear Energy GmbH (Hamburg, Tyskland) (ved advokaterne U. Karpenstein og R. Sangi)
      
         Sagsøgt: Europa-Kommissionen
      
         Sagsøgerens påstande
      
      
                  —
               
               
                  Europa-Kommissionens skrivelse af 4. juli 2018 i støttesagen State Aid SA.51169 (2018/PN) — 16 ændring af lov om kernekraft (16. AtG-Novelle) annulleres.
               
            
                  —
               
               
                  Europa-Kommissionen tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgeren anført følgende anbringender.
      
                  1.
               
               
                  Første anbringende om en tilsidesættelse af artikel 107, stk. 1, TEUF (sammenholdt med artikel 108, stk. 3, TEUF)
                  Sagsøgeren har anført, at den anfægtede skrivelse tilsidesætter artikel 107, stk. 1, TEUF sammenholdt med artikel 108, stk. 3, TEUF, idet den — for så vidt som den er bindende — fritager en national lov om erstatning fra forpligtelsen til at anmelde statsstøtte, selv om denne lov medførte, at en konkurrent til sagsøgeren, der ikke i henhold til en dom fra Bundesverfassungsgericht (forbundsdomstol i forfatningsretlige sager) er berettiget til erstatning, på en selektiv måde blev begunstiget af statslige midler.
               
            
                  2.
               
               
                  Andet anbringende om en tilsidesættelse af artikel 4, stk. 2, i Rådets forordning (EU) 2015/1589 (1)
                  
                  Sagsøgeren har anført, at forordning 2015/1589 fastsætter, at der, såfremt en medlemsstat er af den opfattelse, at en foranstaltning, som denne medlemsstat har indført, ikke udgør støtte, skal træffes en formel afgørelse i henhold til artikel 288 TEUF, såfremt Kommissionen efter en foreløbig undersøgelse er nået til den konklusion, at den anmeldte foranstaltning ikke udgør støtte. Den anfægtede skrivelse tilsidesætter disse krav.
               
            
         (1)  Rådets forordning (EU) 2015/1589 af 13.7.2015 om fastlæggelse af regler for anvendelsen af artikel 108 i traktaten om Den Europæiske Unions funktionsmåde (EUT 2015, L 248, s. 9).